ค่ะ ก็มาฟังกันต่อนะคะในคลิปสุดท้ายของความงมงาย ความงมงายสุดท้ายที่ดีฉันจะกล่าวถึงเนี่ย เป็นความงมงายที่ดีฉันไม่ชอบเลย ความคิดเห็นส่วนตัวคือไม่ชอบ คือความงมงายในเรื่องของสุขภาพ ที่ไม่ชอบเนี่ย เพราะว่า บางครั้งเนี่ย พูดถึงยายอีกแล้ว เวลายายไม่สบาย ยายจะไม่ชอบไปหาหมอ เพราะว่ายายจะคิดว่า ที่ยายเป็น ที่ยายไม่สบายเนี่ย เป็นเพราะมีคนทำร้าย หรือว่าเป็นเรื่องของความงมงายอย่างอื่น คนไทยจะมีคำว่า เสกหนังควายเข้าท้อง ก็คือมีการทำพิธีกรรมนะ ถ้ามีคนไม่ชอบเรานะคะ เกลียดเรามาก เขาก็จะไปหาหมอผี หมอผีก็จะทำพิธีทางไสยศาสตร์ เสกควายเข้าไปอยู่ในท้อง คุณคิดดูว่าควายเนี่ย ตัวไม่ใช่เล็กๆ นะ มันเข้าไปอยู่ในท้องคน แล้วก็ทำให้เราปวดท้อง ถามว่าคุณอาจจะปวดไส้ติ่งก็ได้นะ แต่ บางคนอีกนั่นแหละค่ะ เขาก็บอกว่า มีนะ บางคนที่ปวดจนตายเลย พอ พอผ่าเข้าไปดูในท้อง เนี่ย มีรูปปั้นควายอยู่ในนั้น ซึ่ง คือ ชั้นอยากจะฝากไว้คำหนึ่ง ก็คือ ในเรื่องของ เออ คล้ายๆ สุภาษิตไทยนะคะ สิบปากว่าไม่เท่าตาเห็นค่ะ ถ้าคุณไม่เห็นเองกับตาเนี่ย อย่าไปเชื่อนะคะ ใครจะพูดยังไง สิบปากว่า เนี่ย ไม่เท่ากับที่คุณเห็นเองนะคะ อันนี้คือสิ่งที่อยากจะกล่าวไว้ตรงนี้ แล้วพูดถึงในเรื่องของหมอผีเนี่ย หมอผีนี้ก็คือคนที่ทำพิธีกรรมทางไสยศาสตร์นะคะ เออ บางคน ชาวบ้านป่วย ก็ไปหาหมอผี หมอผีก็ มีวิธีหลายอย่างค่ะ อาจจะให้ ให้น้ำมากิน เขาเรียกว่าน้ำมนต์ กินแล้วจะหาย หรือที่ชั้นเคยเห็นเลย ไปกับยายบ่อยมาก หมอผีคนนี้ จะเป็นหมอผีคนโปรดของยาย เวลาแกไม่สบาย แกก็จะเอาก้อนหิน ไปให้หมอผีขูด ขูดเบาๆ นะคะ ไม่ได้ขูดจนเป็นเลือด ถูบน เนื้อบนตัวของยาย ยายก็ ดีฉันก็จำไม่ได้ว่ายายหายไหมนะคะ หรือไม่ก็ คือ ให้กินน้ำ อย่างที่บอก ก็คือ น้ำ น้ำมนต์ น้ำมนต์คือ น้ำศักดิ์สิทธิ์ที่ หมอผีเนี่ย อาจจะให้มา หรือ ให้ทำบุญ อันนี้ดีฉันว่าดีนะ มีคนมาปรึกษาหมอผีแล้วบอกว่า โอ ช่วงนี้หนูโชคไม่ค่อยดีเลยค่ะ ทำยังไงดี เขาก็บอกว่าให้ไปทำบุญ ไปเข้าวัด ไป เออ ทำทาน ดีฉันว่าเนี่ย เป็นคำแนะนำที่ดี อย่างน้อย คือ เราไปทำแล้วเราเกิดความสบายใจไงคะ พอใจเราสบายเนี่ย ร่างกายเราก็อาจจะสบายด้วย มีผล หรือไม่ก็ให้ไปสะเดาะเคราะห์ ก็มีวิธีต่างๆ เพราะฉะนั้น คือถ้าคุณเป็นอะไรเนี่ย คนที่งมงายเนี่ย มีอะไรเกิดขึ้นกับตัวเอง เขาจะคิดว่ามีคนเนี่ย เล่นของ เล่นของก็คือทำสิ่งที่ไม่ดี ไม่ดีอะไรเนี่ย ให้กับตัวเรา คนไทยอีกอย่างเนี่ยคือชอบไปบน บน คือการไป ไปไหว้สิ่งศักดิ์สิทธิ์ อะไรก็ตาม แล้วขอ ขอให้ทำอะไรประสบความสำเร็จ ขอให้ถูกหวย ขอให้อะไรขอไปเถอะค่ะ แล้วถ้าได้อย่างที่คุณขอ คุณก็ต้องไปแก้บน ทีนี้ บางคน ขอ ขอไปเรื่อยค่ะ ขอทุกที่ ขอทุกหน ทุกแห่ง ก็เลยไม่รู้ว่า ที่ได้มาเนี่ย เป็นเพราะ ที่ไหน เป็นเพราะ เอิม สิ่งศักดิ์สิทธิ์ ที่ไหน ก็เลย ไปแก้บนไม่ถูก บางคนก็ไม่ไปแก้บนเลย ลืม แล้วเกิดอะไรขึ้น ก็จะมีความเชื่ออีกเหมือนกันว่า ถ้าคุณไปบนบานศาลกล่าวขออะไรไว้ แล้วคุณได้ แต่คุณไม่ไปแก้บนเนี่ย จะเกิดสิ่งที่ไม่ดีเกิดขึ้น พูดง่ายๆ ก็คือ ยกตัวอย่างนะคะ เคยมีคน คุยให้ฟังว่า ถ้าคุณอยากมีลูก ให้ไปขอลูก กับ ที่เนี่ย แล้ว บางคนไปขอแล้วเขาได้ลูก ท้องมีลูก แล้วเขาไม่ไปแก้บน เกิดอะไรขึ้น เด็กคนนี้ก็อาจจะไม่สบาย ป่วย ไปรักษาที่ไหนก็ไม่หาย หมอ ไปหาหมอที่ไหนก็ไม่มีใครรู้ว่า เป็นเพราะอะไรถึงป่วย บางคนก็จะมานึกว่า เออ หรือว่าเราไปบนอะไรไว้ อาจจะเคยไปบน ขอให้มีลูก แล้วไม่ไปแก้บน เด็กบางคนนี่ถึงขั้นที่ตายนะคะ ดีฉันว่าตายเนี่ย คือ อาจจะเป็นเพราะ ป่วย แล้วรักษาไม่หายไงคะ ก็เลยต้องเสียชีวิต แต่ก็ ความเชื่อบางคนเหมือนกันก็คือ เด็กเสียชีวิต เพราะว่า เขาเอากลับคืนไป เขาคนนั้น คือหมายถึงว่า สิ่งศักดิ์สิทธิ์ที่คุณไปขอมา คือขอแล้วคุณไม่แก้ เสร็จแล้วเขาก็เอากลับไป เอาลูกคุณกลับไป เออ ที่ดีฉันพูดตรงนี้เนี่ย ดีฉันไม่อยากให้มองว่าดีฉันเนี่ย ต่อต้านในเรื่องของความงมงาย ใดๆ ทั้งสิ้นนะคะ คือดีฉันเกิดมาในสังคมไทย ใช้ชีวิตอยู่กับยาย ยายก็งมงายมาก เพราะฉะนั้นก็คือว่า ดีฉันพูดในฐานะของ เออ คนไทยคนหนึ่ง ที่ทราบเรื่อง เรื่องราวของความงมงาย ถามว่าดีฉันเชื่อทั้งหมดไหม ไม่ทั้งหมด ถามว่าดีฉันเชื่อสักนิดหนึ่งไหม เป็นบางเรื่องนะคะ เพราะฉะนั้นก็คือว่า แล้วแต่วิจารณญาณของแต่ละคนนะคะ เพราะฉะนั้นเนี่ย บางคนเนี่ย ถ้าเกิดเรื่องไม่ดีอะไรเกิดขึ้น เขาจะชอบโทษเวร โทษกรรม ในเรื่องของความงมงายอีกแล้ว คือ มีอุบัติเหตุ โอ มันเป็นเวรเป็นกรรม สงสัยชาติที่แล้วเนี่ย ไปทำไม่ดีไว้ ชาตินี้ก็เลยต้องมาชดใช้นะคะ ก็คือ ประสบอุบัติเหตุ แต่อาจจะเกิดเพราะว่าคุณไม่คาดเข็มขัดนิรภัยก็ได้นะคะ ฉะนั้นบางคนก็จะโทษบุญโทษกรรม พอคุณป่วยแล้ว คุณโทษบุญโทษกรรม คุณก็ไม่ไปหาหมอ แล้วคุณก็ไม่หาย อันนี้แล้วแต่คนนะคะ เพราะฉะนั้นก็คือ ยังไงก็ ฟังไว้นะคะ เป็นความรู้ แล้วก็จะได้มีความเข้าใจว่าบางครั้งคนไทยชอบทำอะไรแปลกๆ ก็เป็นความเชื่อส่วนบุคคล ค่ะ สวัสดีค่ะ